คือผมมี เพศสัมพันธ์กับเเฟนแแบบไม่ได้ป้องกัน 29 พ.ย และ 1 ธ.ค เเต่แฟนผมก็กินยาคุมฉุกเฉินทั้งสองครั้ง และพอมาวันที่ 3 ธ.ค ผมก็ได้มี เพศสัมพันธ์กับแฟนผมแต่รอบนี้ผมป้องกัน ประจำเดือนแฟนรอบเดือนที่แล้วมาวันที่ 6-11 แล้วเดือนนี้ประจำเดือนเเฟนผมจะมาเป็นปกติไหมครับ หรือ ประจำเดือนเเฟนผมจะมาช้ากว่าปกติไหมครับ...
สวัสดีค่ะ หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ส่วนการมีเพศสัมพันธ์ โดยการใช้ถุงยางอนามัย จะมีโอกาสตั้งครรภ์ได้ประมาร 2%-18%สำหรับประจำเดือนในรอบนี้ อาจมาในช่วงเวลาเดิม หรือมาช้ากว่าปกติก็ได้ โดยเป็นผลจากยาคุมฉุกเฉินที่ทานไปถึง 2 ครั้งได้หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด รวมไปถึงถุงยางอนามัย ดังนั้น เมื่อประจำเดือนมาแล้ว ก็ให้เริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ โดยจะช่วยป้องกันการตั้งครรภ์ได้มากกว่า 99%